# வார்ப்புரு:நடப்பு நிகழ்வுகள்/நடப்பு மாதச் செய்திகள் பெப்ரவரி 2014

- பெப்ரவரி 28:
  - உக்ரைனின், கிரிமியா பகுதியின் தமது நலனைப் பாதுகாக்க அங்கு தனது படையினரை அனுப்பியுள்ளதாக உருசியா அறிவித்தது. (டெலிகிராப்)
  - உருசிய சார்பு ஆயுததாரிகள் கிரிமியாவின் இரண்டு விமான நிலையங்களைத் தமது கட்டுப்பாட்டுக்குள் கொண்டு வந்தனர். (ஸ்கை நியூஸ்)
  - தாய்லாந்தில் பேருந்து ஒன்று விபத்துக்குள்ளாகியதில் 15 பாடசாலை மாணவர்கள் கொல்லப்பட்டனர். (சிஎன்என்)
- பெப்ரவரி 27:
  - இலங்கை, முல்லைத்தீவு மாவட்டம் உடையார்கட்டு, மூங்கிலாறில் வீட்டுத் திட்டம் ஒன்றின் நிலத்துக்கடியில் ஒன்பது மனித எலும்புக்கூடுகள் கண்டுபிடிக்கப்பட்டன. (பிபிசி)
  - 1980 ஆம் ஆண்டில் வெளிவந்த பிள்ளைகளின் தீவு (*Children's Island*) என்ற சுவீடியத் திரைப்படத்தை வெளியிடுவதற்கு ஆஸ்திரேலியாவில் தடை விதிக்கப்பட்டது. (சிட்னி மோர்னிங் எரால்டு)
  - உக்ரைன் நாட்டில் உள்ள கிரிமியா குடியரசின் எதிர்காலத்தைத் தீர்மானிக்க அங்கு பொதுவாக்கெடுப்பு நடத்தப்படும் என கிரிமியா நாடாளுமன்றம் தீர்மானித்தது. (கீவ் போஸ்ட்)
  - கிரிமியாவில் உருசியர்களுக்கும் உள்ளூர் தத்தார்களுக்கும் இடையில் இடம்பெற்று வரும் கைகலப்புகளை அடுத்து உருசிய தேசிய சின்னங்களைத் தாங்கிய 50 ஆயுததாரிகள் கிரிமிய நாடாளுமன்றத்தினுள் ஊடுருவினர். உக்ரைன் பாதுகாப்புப் படையினர் உசார் நிலையில் வைக்கப்பட்டனர். (கார்டியன்)
  - உக்ரைனின் பிரதமராக அர்சேனி யாத்சென்யூக் என்பவர் தெரிவு செய்யப்பட்டார். (வொயிஸ் ஒஃப் அமெரிக்கா)
  - ராஜீவ் காந்தி படுகொலை தொடர்பில் சிறையில் உள்ள நளினி உள்ளிட்ட நான்கு ஆயுள் தண்டனைக் கைதிகளை விடுவிக்க தமிழக அரசு எடுத்த முடிவுக்கு இந்திய உச்சநீதிமன்றம் இடைக்காலத் தடை விதித்தது. (பிபிசி)
  - கெப்லர் (விண்கலம்) புதிதாக 715 கோள்களைக் கண்டுபிடித்துள்ளது. (பிபிசி)
- பெப்ரவரி 26:
  - பிரபல ஈழத்து எழுத்தாளரும், நாடகக் கலைஞரும், விக்கிப்பீடியருமான கே. எஸ். பாலச்சந்திரன் தனது 69வது அகவையில் கனடாவில் காலமானார். (சிஎம்ஆர்)
  - உக்ரைனின் இடைக்காலத் தலைவர் அலெக்சாந்தர் துர்ச்சீனொவ் நாட்டின் படைத்துறைத் தலைவராக நியமிக்கப்பட்டார். (*பாதுகாப்பு அமைச்சு*)
  - சிரிய உள்நாட்டுப் போர்: சிரிய இராணுவமும் ஹிஸ்புல்லா படையினரும் இணைந்து நடத்திய தாக்குதலில் 70 கிளர்ச்சிப் படையினர் கொல்லப்பட்டனர். (USA Today), (ராய்ட்டர்சு)
- பெப்ரவரி 25:
  - நைஜீரியாவில் போகோ அராம் இசுலாமியப் போராளிகள் கல்லூரி ஒன்றில் தாக்க்தல் நடத்தியதில் 59 மாணவர்கள் கொல்லப்பட்டனர். (ராய்ட்டர்சு)
  - கலிபோர்னியாவில் 19ம் நூற்றாண்டைச் சேர்ந்த 1,427 தங்க நாணயங்கள் முதிய தம்பதிகள் இருவரால் கண்டெடுக்கப்பட்டன. (யூஎஸ்ஏ டுடே)
- பெப்ரவரி 24:
  - ஆர்ப்பாட்டகாரர்களைக் கொலை செய்ய உத்தரவிட்டமைக்காக உக்ரைன் அரசுத்தலைவர் விக்டர் யானுக்கோவிச் மற்றும் அவரது அதிகாரிகளுக்கு எதிராக கைதாணை பிறப்பிக்கப்பட்டது. (ஏபி)
  - உக்ரைனின் இடைக்கால அரசுத்தலைவராக அலெக்சாந்தர் துர்ச்சீனொவ் பதவியேற்றதை ஐரோப்பிய ஆணையம் அங்கீகரித்தது. (ஐரோப்பா ஒன்லைன்)
  - நங்கை, நம்பி, ஈரர், திருனர் சமூகத்தினருக்கு எதிரான சட்டமூலத்துக்கு உகாண்டா அரசுத்தலைவர் யொவேரி முசவெனி ஆதரவாகக் கையெழுத்திட்டார். (டைம்)
  - ஐக்கிய அமெரிக்கத் தரைப்படையின் எண்ணிக்கையை இரண்டாம் உலகப் போருக்கு முன்னைய நிலைக்குக் குறைப்பதற்கு பென்டகன் திட்டம் ஒன்றை அறிவித்தது. (பிபிசி)
  - ஆண்ட்ராய்டை அடிப்படையாகக் கொண்ட நோக்கியா-எக்சு என்ற நுண்ணறிபேசியை நோக்கியா நிறுவனம் அறிமுகப்படுத்தியது. (என்டிரிவி)
  - மேற்கு ஆஸ்திரேலியாவில் கண்டுபிடிக்கப்பட்ட 4.4 பில்லியன் ஆண்டுகள் பழைமையான படிகம் பூமியின் மிகப்பழமையான மேலோடு என அறிவிக்கப்பட்டுள்ளது. (பிபிசி)
- பெப்ரவரி 23:
  - உக்ரைன் அரசுத்தலைவர் விக்டர் யானுக்கோவிச் உருசியாவுக்கு தப்பிச் செல்ல முயற்சித்த போது தோனெத்ஸ்க் விமான நிலைய சுங்க அதிகாரிகளால் தடுக்கப்பட்டார். (மாஸ்கோ டைம்சு)
  - சிரிய உள்நாட்டுப் போர்: சிரியாவின் வடக்கே துருக்கிய எல்லையில் மருத்துவமனை அருகே கார்க்குண்டு வெடித்ததில் 7 பேர் கொல்லப்பட்டனர். (பிபிசி)
  - பெரும் இனவழிப்பில் இருந்து தப்பிய மிகவும் முதுமையானவர் எனக் கருதப்படும் அலீசு ஹெர்சு-சொம்மர் என்பவர் தனது 110வது அகவையில் இலண்டனில் காலமானார். (ராய்ட்டர்சு)
  - ஆப்கானித்தானில் தாலிபான்களின் தாக்குதலில் 19 இராணுவத்தினர் கொல்லப்பட்டனர், ஏழு பேர் கடத்தப்பட்டனர். இதன் எதிரொலியாக ஆப்கானிய அரசுத்தலைவர் அமீது கர்சாயின் இலங்கைப் பயணம் ஒத்திவைக்கப்பட்டது. (ராய்ட்டர்சு), (டெய்லிமிரர்)
  - 2014 குளிர்கால ஒலிம்பிக் விளையாட்டுப் போட்டிகள் உருசியாவின் சோச்சி நகரில் நிறைவடைந்தது. (சிட்னி மோர்னிங் எரால்டு)
- பெப்ரவரி 22:
  - உக்ரைனில் இரண்டாண்டுகளாக சிறை வைக்கப்பட்டிருக்கும் முன்னாள் அரசுத்தலைவர் யூலியா திமொஷென்கோவை விடுவிக்க அந்நாட்டு நாடாளுமன்றம் ஆதரவாக வாக்களித்தது. (ஐரிசு டைம்சு)
  - உக்ரைனில் ஆர்ப்பாட்டக் காரர்கள் தலைநகர் கீவைத் தமது கட்டுப்பாட்டுக்குள் கொண்டு வந்தனர். அரசுத்தலைவர் விக்டர் யானுக்கோவிச் தலைநகரை விட்டு வெளியேறினார். யானுக்கோவிச்சை பதவியில் இருந்து வெளியேற்ற நாடாளுமன்றம் ஆதரவாக வாகளித்தது. (ஏபி), (யூஎஸ்ஏ டுடே)
  - உக்ரைனிய எழுத்தாளரும், பொருளியல் நிபுணருமான அலெக்சாந்தர் துர்ச்சீனொவ் நாடாளுமன்ற அவை முதல்வராகத் தேர்ந்தெடுக்கப்பட்டார். (கீவ் போஸ்ட்)
  - உரோமை நகரம், புனித பேதுரு பேராலயத்தில் இடம்பெற்ற ஒரு நிகழ்வில் திருத்தந்தை பிரான்சிசு 19 புதிய கர்தினால்களை நியமித்தார். (பிபிசி)
  - இத்தாலியின் புதிய பிரதமராக மத்தேயோ ரென்சி பதவியேற்றார். (பிபிசி)
- பெப்ரவரி 21:
  - இலங்கையின் முன்னாள் பிரதம நீதியரசர் சிராணி பண்டாரநாயக்காவின் பதவி நீக்கம் செல்லாது என சனவரி 2013 இல் மேன்முறையீட்டு நீதிமன்றம் அளித்த தீர்ப்பை மீயுயர் நீதிமன்றம் ரத்துச் செய்தது. (தி ஐலண்டு)
  - அமெரிக்க அரசுத்தலைவர் பராக் ஒபாமா திபெத்திய ஆன்மிகத் தலைவர் தலாய் லாமாவை சீனாவின் எதிர்ப்பை மீறி வெள்ளை மாளிகையில் சந்தித்தார். (பிபிசி)
  - இராஜிவ் காந்தி கொலை வழக்கு: தனது தாய்-தந்தையை மன்னிக்குமாறு நளினி - முருகன் தம்பதியரின் மகள் ஹரித்ரா, ராகுல் காந்திக்கு வேண்டுகோள் விடுத்துள்ளார். (தி இந்து)
  - நோயாளிகளை ஏற்றிச் சென்ற லிபிய இராணுவ விமானம் ஒன்று துனீசியாவில் விபத்துக்குள்ளாகியதில் அதில் பயணம் செய்த அனைத்து 11 பேரும் உயிரிழந்தனர். (பிபிசி)
  - உக்ரைனிய அரசும் எதிர்க்கட்சியும் புதிய கூட்டரசொன்றை அமைக்கவும், விரைவில் நாடாளுமன்றத் தேர்தல்களை நடத்தவும் உடன்பட்டன. (த டெலிகிராப்)
  - வெனிசுவேலாவில் 22-வயது அழகுராணி ஜெனசிசு கார்மோனா அரசுத்தலைவர் நிக்கோலசு மதுரோவிற்கு எதிராக இடம்பெற்ற மாணவர் ஆர்ப்பாட்டங்களில் கலந்து கொண்டபோது சுட்டுக் கொல்லப்பட்டார். (நியூயோர்க் டைம்சு)
- பெப்ரவரி 20:
  - இராஜிவ் காந்தி கொலை வழக்கு: குற்றவாளிகள் முருகன், சாந்தன், பேரறிவாளன், நளினி, ராபர்ட் பயஸ் உள்ளிட்ட 7 பேரையும் விடுதலை செய்ய தமிழக அரசு எடுத்த முடிவுக்கு இந்திய உச்சநீதிமன்றம் இடைக்காலத் தடை விதித்தது. (பிபிசி)
  - உக்ரைனின் தலைநகர் கீவில் காவல்துறையினருக்கும் ஆர்ப்பாட்டக்காரர்களுக்கும் இடையில் கைகலப்பு நிகழ்ந்ததில் குறைந்தது 17 பேர் கொல்லப்பட்டனர். (கீவ் போஸ்ட்), (பிபிசி)
  - ஐரோப்பிய ஒன்றியம் உக்ரைனுக்கு எதிராகப் பொருளாதாரத் தடைகளை அறிவித்தது. (பிபிசி)
- பெப்ரவரி 19:
  - இராஜிவ் காந்தி கொலை வழக்கு: குற்றவாளிகள் முருகன், சாந்தன், பேரறிவாளன், நளினி, ராபர்ட் பயஸ் உள்ளிட்ட 7 பேரையும் விடுதலை செய்ய முடிவு செய்துள்ளதாக தமிழக அரசு அறிவித்தது. (தி இந்து)
  - உக்ரைனில் இடம்பெற்றுவரும் வன்முறைகளை முடிவுக்குக் கொண்டு வரும் பொருட்டு அங்கு அரசுத்தலைவருக்கும் எதிர்க்கட்சிக்கும் இடையில் அமைதி ஒப்பந்தம் கையெழுத்தானது. கடந்த இரண்டு நாட்களில் இறந்தவர்களின் எண்ணிக்கை 25 ஆக அதிகரித்துள்ளது. (BBC), (யாகூ)
  - வாட்சப் மென்பொருள் நிறுவனத்தை $19 பில்லியனுக்கு வாங்குவதாக ஃபேஸ்புக் அறிவித்துள்ளது. (ராய்ட்டர்சு)
- பெப்ரவரி 18:
  - தெலுங்கானா என்ற தனி மாநிலத்தை உருவாக்க வகை செய்யும் ஆந்திர மறுசீரமைப்பு மசோதா இந்திய நாடாளுமன்றத்தில் கடும் அமளிக்கு நடுவே நிறைவேற்றப்பட்டது. (கார்டியன்)
  - உக்ரைனின் கீவ் நகரில் எதிர்க்கட்சி ஆர்ப்பாட்டக்காரகளுக்கும் காவல்துறையினருக்கு இடையில் கைகலைப்பை அடுத்து இறந்தவர்களின் எண்ணிக்கை 14 ஆக அதிகரித்தது. இவர்களில் 6 பேர் காவல்துறையினர். (பிபிசி)
  - இராஜிவ் காந்தி கொலை வழக்கு: முன்னாள் இந்தியப் பிரதமர் இராஜீவ் காந்தி படுகொலை செய்யப்பட்ட வழக்கில் முருகன், சாந்தன், பேரறிவாளன் ஆகியோருக்கு விதிக்கப்பட்ட தூக்குத் தண்டனையை ஆயுள் தண்டனையாக உச்ச நீதிமன்றம் குறைத்தது. (பிபிசி)
- பெப்ரவரி 17:
  - சவுதி அரேபியாவில் ஒரு பத்திரிக்கையின் முதல் பெண் ஆசிரியராக, சவுதி அரேபிய பத்திரிகையாளர், சொமய்யா ஜாபர்த்தி நியமிக்கப்பட்டிருக்கின்றார். (பிபிசி தமிழ்)
  - ஈராக் தலைநகர் பக்தாதில் இடம்பெற்ற நான்கு குண்டுத் தாக்குதல்களில் குறைந்தது 25 பேர் கொல்லப்பட்டனர். (நியூயோர்க் டைம்சு)
  - பாக்கித்தானின் தாலிபான் போராளிகள் தாம் கைப்பற்றி வைத்திருந்து 23 பாக்கித்தானிய இராணுவத்தினரைக் கொன்றுவிட்டதாக அறிவித்தனர். (விஓஏ)
  - அடிஸ் அபாபா இலிருந்து ரோம் நோக்கி சென்ற விமானம் சக விமான ஓட்டியினால் கடத்தப்பட்டு ஜெனீவாவில் தரையிறக்கப்பட்டது. (ஊஸ்டன் குரோனிக்கில்)
  - பப்புவா நியூ கினியில் உள்ள மானுசுத் தீவு ஆத்திரேலிய அகதிகள் தடுப்பு முகாமில் இடம்பெற்ற வன்முறைகளில் ஒருவர் கொல்லப்பட்டார், 77 பேர் காயமடைந்தனர். (தி ஆத்திரேலியன்)
  - 200 ஈஎம்26 என்ற பெரும் சிறுகோள் ஒன்று பூமிக்கு எவ்விதப் பாதிப்பும் இன்றித் தாண்டிச் சென்றது (என்பிசி)
- பெப்ரவரி 16:
  - சீனாவில் பெற்றெடுத்த பிள்ளையை கைவிட விரும்பும் பெற்றோர்கள் அவற்றை பாதுகாப்பான இடத்தில் விட்டுச் செல்வதற்கான 25 நிலையங்களை நாட்டின் பல்வேறு ஊர்களிலுமாக சீன அரசாங்கம் அமைத்துள்ளது. (பிபிசி தமிழ்)
  - நைஜீரியாவின் கமரூன் எல்லைப் பகுதியில் உள்ள கிராமம் ஒன்றில் இசுலாமியத் தீவிரவாதிகள் தாக்கியதில் 90 பேர் கொல்லப்பட்டனர். (ராய்ட்டர்சு)
  - நேபாள விமானம் ஒன்று அர்காகாஞ்சி மாவட்டத்தில் விபத்துக்குள்ளாகியதில் அதில் பயணம் செய்த அனைத்து 18 பேரும் கொல்லப்பட்டனர். (நியூயோர்க் டைம்சு)
- பெப்ரவரி 15:
  - மத்திய ஆப்பிரிக்கக் குடியரசில் முன்னர் முசுலிம்களால் ஆக்கிரமிக்கப்பட்டிருந்த பாங்கி புறநகர்ப் பகுதியில் கிறித்தவர்களின் மனிதப் படுகுழி ஒன்று கண்டுபிடிக்கப்பட்டது. (ராய்ட்டர்சு)
  - சிரிய உள்நாட்டுப் போர்: ஜெனீவாவில் நடைபெற்ற பேச்சுவார்த்தைகள் உடன்பாடு எதுவும் எட்டப்படாமல் முறிவடைந்தது. (வாசிங்டன் போஸ்ட்)
  - நங்கை, நம்பி, ஈரர், திருனர்களுக்கு ஆதரவாக லாசு வேக்சில் இடம்பெற்ற பன்னாட்டு மனித உரிமை மாநாட்டில் கலந்து கொண்ட நடிகை எலன் பேஜ் "தான் ஒரு ஆண்விழைவோன்" என அறிவித்தார். (சிஎன்என்)
  - ஐக்கிய இராச்சியத்தின் தேசிய ஆவணப் பிரிவின் ஒரு பகுதி தீக்கிரையானது. (பிபிசி)
  - லெபனானில் தமாம் சலாம் தலைமையில் புதிய அரசு அமைக்கப்பட்டது. (ராய்ட்டர்சு)
- பெப்ரவரி 14:
  - இந்தோனேசியாவில் அதிக மக்கட்தொகை கொண்ட ஜாவா தீவில் கெலுட் என்ற எரிமலை வெடிதிருப்பதை அடுத்து அத்தீவில் பல்லாயிரக்கணக்கானோர் வீடுகளை விட்டு வெளியேற நேர்ந்துள்ளது பிபிசி தமிழ்.
  - ஜன் லோக்பால் மசோதாவை நிறைவேற்ற முடியாததால், டெல்லி முதல்வர் பதவியை அரவிந்த் கேஜ்ரிவால் துறந்தார். (தி இந்து)
  - இந்தியா வெண்டி டொனிகர் எழுதிய *The Hindus: An Alternative History* என்ற ஆங்கில நூலை தெய்வ நிந்தனை செய்வதாகக் கருதி தடை செய்தது. (த கார்டியன்)
- பெப்ரவரி 13:
  - திருகோணமலையிலுள்ள விளையாட்டு மைதானத்தின் குழியொன்றிலிருந்து மனித எச்சங்கள் என சந்தேகிக்கப்படும் எலும்புகள் காணப்பட்டது குறித்து காவல் துறையினர் விசாரணையை துவங்கியுள்ளனர். (தமிழ்மிரர்)
  - பிரபல திரைப்பட இயக்குநர் பாலு மகேந்திரா சென்னையில் காலமானார். (பிபிசி தமிழ்)
  - நேட்டோ மற்றும் ஆப்கானியப் படைகள் மீது தாக்குதல் நடத்தியதாகக் குற்றம் சாட்டப்பட்டு சிறையில் இருந்த 65 கைதிகளை ஆப்கானித்தான் விடுதலை செய்தது. (பிபிசி)
  - இந்தோனேசியாவின் ஜாவாத் தீவில் கெலூட் எரிமலை வெடித்தது. (எஸ்பிஎஸ்)
  - வதையா இறப்பை 18 வயதிற்குட்பட்டோருக்கும் நீடிக்க பெல்ஜியம் சட்டம் கொண்டு வந்தது. (என்டிரிவி)
  - வெனிசுவேலாவில் அரசுக் கவிழ்ப்புக்கு சதித் திட்டத்தில் இறங்கியதாகக் குற்றம் சாட்டப்பட்ட எதிர்க்கட்சி ஆதரவாளர்கள் கைது செய்யப்பட்டனர். (ராய்ட்டர்சு)
- பெப்ரவரி 12:
  - சிரியாவின் யாப்ரூத் என்ற முக்கிய எல்லை நகரை கிளர்ச்சியாளர்களிடம் இருந்து மீட்பதற்கு சிரிய இராணுவமும், இஸ்புல்லாவும் இணைந்து தாக்குதல்களை ஆரம்பித்தனர். (ஏபி)
  - தட்டம்மை பிலிப்பீன்சு நாட்டில் இருந்து ஆஸ்திரேலியா, கனடா, சீனக் குடியரசு, ஐக்கிய இராச்சியம் ஆகிய நாடுகளுக்குப் பரவியது. (டொரண்டோ ஸ்டார்)
  - வெனிசுவேலாவில் அரசுக்கு எதிராக இடம்பெற்ற ஆர்ப்பட்டங்களில் குறைந்தது 2 பேர் கொல்லப்பட்டனர். (ராய்ட்டர்சு)
  - ஐநா மனித உரிமை கழக மாநாட்டில் இலங்கைக்கு எதிராக அமெரிக்கா தீர்மானம் கொண்டு வந்தால் அதை எதிர்க்கப் போவதாக சீனா கூறியுள்ளது. (தினகரன்)
- பெப்ரவரி 11:
  - சீனாவுக்கும் சீனக் குடியரசுக்கும் இடையில் 65 ஆண்டுகளுக்குப் பின்னர் முதற்தடவையாக அரசு முறைச் சந்திப்பு இடம்பெற்றது. (ஏஎஃப்பி)
  - கெவின் பீட்டர்சன் ஐபிஎல் போட்டிகளில் ஆட, டில்லி டேர்டெவில்ஸ் அணியால் 9 கோடி ரூபாய்க்கு ஏலத்தில் எடுக்கப்பட்டிருக்கிறார். (பிபிசி தமிழ்)
  - ஒரிசாவில் மகாநதியில் படகு கவிழ்ந்ததில் குறைந்தது 13 பேர் ஆற்றில் மூழ்கினர். (பிபிசி)
  - அல்ஜீரியா ராணுவத்துக்குச் சொந்தமான விமானம் ஒன்று திடீரென விபத்துக்குள்ளாகி விழுந்து நொறுங்கியதில் 103 பேர் பலியாயினர்(டைம் )
- பெப்ரவரி 10:
  - டொயோட்டா நிறுவனம் ஆத்திரேலியாவில் தானுந்து உற்பத்தியை 2017 ஆம் ஆண்டு முதல் நிறுத்துவதற்கு முடிவு செய்துள்ளது. (பிபிசி)
  - நேபாளத்தின் புதிய பிரதமராக நேபாளி காங்கிரஸ் கட்சியின் தலைவர் சுசில் கொய்ராலா தேர்ந்தெடுக்கப்பட்டார். (பிபிசி)
  - புருண்டி, புசும்புரா நகரில் வெள்ளப்பெருக்கு, மற்றும் மண்சரிவில் குறைந்தது 50 பேர் கொல்லப்பட்டனர். (பிபிசி)
  - இந்திய-அமெரிக்க உறவுகள்: சூரிய ஒளித் தகடுகளை உற்பத்தி செய்யும் அமெரிக்க நிறுவனங்களை இந்திய சட்டங்கள் பாகுபாடு காட்டுவதாக அமெரிக்கா உலக வணிக அமைப்பில் முறையிட்டுள்ளது. (ராய்ட்டர்சு)
  - இலங்கை மீனவர்கள் 25 பேர் இந்தியக் கடற்படையினரால் காரைக்கால் பகுதியில் வைத்துக் கைது செய்யப்பட்டனர். (ஹிரு)
  - இசையமைப்பாளர் யுவன் சங்கர் ராஜா இசுலாம் மதத்திற்கு மாறினார். (டைம்ஸ் ஒப் இந்தியா)
- பெப்ரவரி 9:
  - மத்திய ஆப்பிரிக்கக் குடியரசில் அனைத்து முஸ்லிம் மக்களும் அடுத்த சில வாரங்களுக்குள் நாட்டை விட்டு வெளியேற வேண்டி இருக்கும் என மனித உரிமைகள் கண்காணிப்பகம் எச்சரித்துள்ளது (பிபிசி)
  - மிகப் பழமையானதாகக் கருதப்படும் எஸ்.எம்.எஸ்.எஸ் ஜெ031300.36-670839.3 என்ற விண்மீன் 13.6 பில்லியன் ஆண்டுகள் வயதுடையது என ஆத்திரேலிய அறிவியலாளர்கள் கணக்கிட்டுள்ளனர். (நைன்எம்எஸ்என்)
  - புற்றுநோய்க்கு எதிரான வேதிச்சிகிச்சைக்கு உயிர்ச்சத்து சி பயனுள்ளது என அறிவியலாளர்கள் கண்டறிந்துள்ளனர். (பிபிசி)
  - ஆபிரிக்காவிற்கு வெளியே சுமார் 8 லட்சம் ஆண்டுகளுக்கு முன் வாழ்ந்த மனிதனின் கால்தடங்கள் கண்டுபிடிக்கப்பட்டுள்ளன (பிபிசி).
  - ஜோர்தான் நாட்டு மன்னர் அப்துல்லா பயணம் செய்த வானுார்தி மோசமான வானிலை காரணமாக மெக்சிகோ நாட்டில் அவசரமாகத் தரையிறக்கப்பட்டது (லங்காசிறீ).
- பெப்ரவரி 8:
  - பிரித்தானிய குடியேற்றத்துறை அமைச்சர் மார்க் ஹார்ப்பர் தனது பதவியை இராஜினாமா செய்துள்ளார். (லங்காசிறீ).
  - வியட்நாமில் முதலாவது மக்டொனால்ட்ஸ் உணவகம் ஹோசிமின் நகரில் திறக்கப்பட்டது. (பிபிசி)
  - சப்பானில் பெரும் பனிப்புயல் தாக்கியதில் 6 பேர் கொல்லப்பட்டனர். நூற்றுக்கணக்கானோர் காயமடைந்தனர். (ஆத்திரேலியா நெட்வர்க்)
  - பிரான்சில் தொடருந்து ஒன்றை பெரும் பாறை ஒன்று தாக்கியதில் இருவர் கொல்லப்பட்டனர். (பிபிசி)
  - சவூதி அரேபியாவின் மதீனா நகரில் உணவகம் ஒன்று திப்பற்றியதில் 15 எகிப்தியப் பயணிகள் கொல்லப்பட்டனர். (ராய்ட்டர்சு)
  - சர்வதேச அளவில் பொருளாதாரம் மந்தநிலையில் இருந்தாலும், கனடிய பொருளாதாரம் வளர்ச்சி அடைந்துள்ளதாக கனடிய புள்ளிவிபர திணைக்களம் அறிவித்துள்ளது (லங்காசிறீ).
  - உடலில் சிறிதளவு கூட ரத்தம் இல்லாமல் பிறந்த குழந்தை உயிர் பிழைத்துள்ளது (லங்காசிறீ).
- பெப்ரவரி 7:
  - 2014 குளிர்கால ஒலிம்பிக் விளையாட்டுப் போட்டிகள்: உருசியாவின் சோச்சி நகரில் ஆரம்ப நிகழ்வுகள் இடம்பெற்றன. (பிபிசி)
  - இரண்டாம் உலகப்போரில் பயன்படுத்தப்பட்ட 900 கிகி வெடிகுண்டு ஹொங்கொங்கில் கண்டுபிடிக்கப்பட்டது. (பிபிசி)
  - கிலாலம் மொழி பேசும் கடைசி அமெரிக்க பழங்குடி இனத்தவர் இறந்தார். (ராய்ட்டர்சு)
  - பிரான்சில் மிகக் கடுமையான புயல் காற்று வீசியதால், பல்லாயிரக்கணக்கான வீடுகள் இருளில் மூழ்கின (லங்காசிறீ).

- பெப்ரவரி 6:
  - பாக்கித்தானில் அரசுக்கும் தாலிபான் போராளிகளுக்கும் இடையில் பேச்சுவார்த்தைகள் ஆரம்பமாயின. (பிபிசி)
  - படகுகள் மூலம் ஆத்திரேலியாவுக்கு சட்டவிரோதமாகச் சென்ற இலங்கையர்களில் 54பேர் இலங்கைக்கு நாடு கடத்தப்பட்டனர். (தமிழ்மிரர்)
  - ஈழப்போர் முடிந்த பின்னர், பொதுமக்கள் புதைக்கப்பட்ட இடங்களுக்குச் சென்று மனித எச்சங்களை இலங்கை இராணுவத்தினர் திட்டமிட்டு அழித்து விட்டதாக சர்வதேச சட்டத்தரணிகள் குற்றம் சாட்டியுள்ளனர். புதிய ஆதாரங்கள் அடங்கிய காணொளியும் வெளியிடப்பட்டது. (மீடியாநெட்), (தமிழ்வின்)
  - ஆத்திரேலியாவில் புதிய இன இராட்சத சொறிமுட்டை கண்டுபிடிக்கப்பட்டது. (BBC)
  - இலங்கையின் மேற்கு, தெற்கு மாகாணசபைகளுக்கான தேர்தல்கள் மார்ச் 29 இல் நடைபெறும் என அறிவிக்கப்பட்டுள்ளது. (தி ஐலண்டு)
  - யாழ்ப்பாணப் பல்கலைக்கழகத்தின் பொறியியல், விவசாய பீடங்களின் ஆரம்ப சமய நிகழ்வுகள் கிளிநொச்சி அறிவியல் நகரில் அமைந்துள்ள விவசாய பீட வளாகத்தில் இடம்பெற்றது. (தமிழ்வின்)
- பெப்ரவரி 5:
  - இங்கிலாந்தின் பல பகுதிகளில் சூறைக்காற்றுடன் பலத்த மழை பெய்து வருவதால், 14 ஆயிரம் வீடுகள் இருளில் மூழ்கின. (பிபிசி)
  - டைட்டானிக் கப்பல் மூழ்குவதற்கு காரணமாக இருந்த பனிப்பாறை உருகி வருவதாக அறிவியலாளர்கள் தெரிவித்துள்ளனர். (நியுசோநியூஸ்)
  - தாய்லாந்தின் தெற்குப் பகுதியில் உள்ள நராதிவாட் மாகாணத்தில் தீவிரவாதிகள் துப்பாக்கியால் சுட்டதில் ஒரே குடும்பத்தைச் சேர்ந்த மூன்று சிறுவர்கள் உயிரிழந்தனர். (நியுசோநியூஸ்)
- பெப்ரவரி 4:
  - இந்தியாவில் புனே நகருக்கும் சாத்தாரா நகருக்கும் இடையில் பேருந்து ஒன்று பள்ளத்தில் வீழ்ந்ததில் 10 பேர் உயிரிழந்தனர், 35 பேர் காயமடைந்தனர். (என்டிரிவி)
  - இந்தியக் கிரிக்கெட் வீரர் சச்சின் டெண்டுல்கர் மற்றும் இந்திய விஞ்ஞானி பேராசிரியர் சி.என்.ஆர்.ராவ் ஆகியோர் இந்தியா வழங்கும் மிக உயர் சிவிலியன் விருதான பாரத ரத்னா விருதைப் பெற்றுக்கொண்டனர்.
  - எகிப்தின் தெற்கே எத்ஃபூ என்ற பண்டைய குடியேற்றப் பகுதியில் 4,600 ஆண்டு காலப் பழமையான படிப் பிரமிது ஒன்றை தொல்லியலாளர்கள் கண்டுபிடித்துள்ளனர். (பொக்சு நியூஸ்)
  - மைக்ரோசாப்ட் நிறுவனம் தனது தலைமை செயல் அதிகாரியாக சத்ய நாடெல்லாவைத் தெரிவு செய்துள்ளது. (பொக்சு)
  - ஸ்கொட்லாந்து நாடாளுமன்றம் ஒருபால் திருமணத்தை சட்டபூர்வமாக்கியது. (பிபிசி)
  - ஆத்திரேலிய வழக்கறிஞர்கள் சங்கம் விடுத்துள்ள ஓர் அறிக்கையில், ஈழப்போரின் இறுதிக் கட்டத்தில் இடம்பெற்ற போர்க்குற்றங்களுக்கு பெருமளவு ஆயுதப் படைகளே காரணம் என்றும், போர்க்குற்றங்களுக்கான சாட்சியங்களை அவர்கள் அழித்ததாகவும் குற்றம் சாட்டியுள்ளது. ([[ராய்ட்டர்ஸ்])], (அல்ஜசீரா)
- பெப்ரவரி 3:
  - இலங்கையின் பெண் ஊடகவியலாளர் மெல் குணசேகரா படுகொலை தொடர்பாக வீட்டுக்கு வர்ணம் பூசும் ஒருவர் கைது செய்யப்பட்டார். (தமிழ்மிரர்)
  - உலகில் மிக வயதான பெரும் பூநாரை தனது 83 ஆவது வயதில் ஆத்திரேலியாவின் அடிலெயிட் நகரில் இறந்தது. (தி ஆஸ்திரேலியன்)
  - கொலைக்குற்றச்சாட்டு தொடர்பில் சிறைப்படுத்தப்பட்டிருக்கும் இலங்கை வட மாகாண சபையின் எதிர்க்கட்சித் தலைவர் கந்தசாமி கமலேந்திரன் ஈபிடிபி கட்சியில் இருந்து நீக்கப்பட்டார். (வீரகேசரி)
யாழ்ப்பாணம், *உதயன்* பணிமனையைப் பார்வையிட்டார்.]]  
- பெப்ரவரி 2:
  - இலங்கையின் பிரபல வணிகத்துறை பெண் ஊடகவியலாளர் மெல் குணசேகரா (46) கொழும்பில் உள்ள அவரது வீட்டில் வைத்துப் படுகொலை செய்யப்பட்டார். (டெய்லிமிரர்)
  - வன்முறைகளுக்கு மத்தியில் தாய்லாந்து மக்கள் தேர்தலில் வாக்களித்தனர். (ஏபிசி)
  - கோஸ்ட்டா ரிக்காவில் பொதுத் தேர்தல் இடம்பெற்றது. (''டைக்கோடைம்சு)
  - இலங்கை மக்கள் விடுதலை முன்னணியின் தலைவராக நாடாளுமன்ற உறுப்பினர் அனுர குமார திசாநாயக்க தெரிவு செய்யப்பட்டார். (தமிழ்மிரர்)
- பெப்ரவரி 1:
  - மும்பை மோனோரயில் திட்டம் ஆரம்பமானது. (என்டிரிவி)
  - யாழ்ப்பாணம் சென்றிருக்கும் அமெரிக்க அரசுத் திணைக்களத்தின் தெற்காசிய மற்றும் மத்திய ஆசிய விவகாரங்களுக்கான உதவிச் செயலாளர் நிசா தேசாய் பிசுவால் தமிழ் சிவில் சமுகப் பிரதிநிதிகளை சந்தித்து பேசினார். (தமிழ்வின்)
  - நிசா தேசாய் பிசுவால் வடமாகாண சபை உறுப்பினர் அனந்தி சசிதரன் உட்பட ஈழப்போரின் நிறைவில் படையினரிடம் ஒப்படைக்கப்பட்டு காணாமல் போனவர்களின் உறவினர்களைச் சந்தித்து பேசியுள்ளார். (தமிழ்வின்)
  - சிரிய உள்நாட்டுப் போர்: ஜெனீவா பேச்சுவார்த்தைகள் நிறைவடைந்தன. (பிபிசி)
  - இந்தோனேசியாவின் சினாபுங் எரிமலை வெடித்ததில் 14 பேர் கொல்லப்பட்டனர். (சகார்த்தா போஸ்ட்)